**⏴ במבט חדש לכיתה א**

**שומרים על סביבה נקיה ובריאה**

**היקף יחידת הלימוד:** שיעור

**עמוד:** 53

# מטרות

* התלמידים יסבירו את החשיבות שבשמירה על סביבה נקיה לקידום הבריאות ואיכות החיים.
* התלמידים יזהו מפגעים בסביבה ויציעו דרכים כדי להיפטר מן המפגע.

# היערכות לשיעור

* להכין כרטיסי מילים **מפגע, סביבה נקיה, איכות הסביבה**
* מומלץ לקרוא את **ההבהרות המתודיות** המתייחסות לנושאי הלימוד במדריך למורה, עמוד 90.

**מהלך השיעור - ראו בעמודים הבאים.**

# מהלך השיעור: שומרים על סביבה נקיה ובריאה

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בחשיבות השמירה על סביבה נקיה לקידום הבריאות ואיכות החיים.  מקיימים דיון בעזרת השאלות הבאות:   * מהי סביבה נקייה? * מה פוגע בסביבה? * הביאו דוגמאות למפגעים שפוגעים בסביבה. * הביאו דוגמאות למרכיבים חיוביים ונעימים בסביבה * מדוע חשוב לשמור על סביבה נקייה? * מה ניתן לעשות כדי לשמור על סביבה נקייה?   הדיון נועד ליצור גירוי ללמידה ולהערכת הידע המוקדם של התלמידים בנושא חשיבות השמירה על הסביבה. השמירה על הסביבה חשובה לשמירה על הבריאות ועל איכות החיים שלנו וכן לשמירה על היצורים החיים אתנו בסביבה. לדוגמה, בעלי  חיים עלולים להיחנק מבליעה של שקיות פלסטיק.  מכינים את הילדים לסיור בסביבה הקרובה. מתרגלים את כללי ההתנהגות בסביבה כדי לשמור עליה ועל בטיחותם. |
| התנסות | מבצעים את המשימה **סביבה נקיה ובריאה,** עמוד 53.  מטרת הסיור היא לפתח את ההתבוננות של התלמידים ביחס למראה הסביבה הקרובה בעזרת כל החושים (חצר בית הספר, גינה ציבורית, מגרש משחקים). יש לבקש מהתלמידים לפקוח עיניים, להקשיב לקולות ולשים לב לריחות. בשלב הראשון יש להתמקד בחיובי: מה בסביבה תורם להרגשה טובה ונעימה (זהו מרכיב חשוב בתפיסת הבריאות), לדוגמה: שתילת צמחים, קולות ציפורים, ספסלים למנוחה, ברזייה. פחים לאיסוף אשפה, אמצעי הצללה - כל אלה חשובים לשמירה על בראותנו ועל הסביבה.  בשלב השני יש להתמקד במפגעים, לדוגמה, פסולת שאנשים זרקו, מים דולפים מברז ללא מטרה, גינות נוי מוזנחות, ספסלים שבורים, מתקנים מוזנחים, ריחות רעים, רעשים גבוהים, וכדומה. |
| המשגה | אחרי הסיור חשוב לערוך שיח בכיתה בעזרת השאלות 1 - 3 שבעמוד 53 ורק אחר כך להשלים את המשימה.  אפשר לבקש לצייר את הסביבה בה סיירו ולשיים את הרכיבים שציירו בשמם וכן לארגן תערוכה של ציורי התלמידים |
| יישום | תולים על הלוח את כרטיסי המילים שלמדנו **מפגע, סביבה נקיה, איכות סביבה**  מכינים כרזה (פוסטר) הקוראת לשמירה על נקיון הסביבה ומשלבים בה את המילים.  **הנחיות לתכנון כרזה**   1. הגדירו את מטרת הכרזה (שכנוע, העברת מידע, סיכום ידע): 2. הגדירו למי מיועדת הכרזה (מי הוא קהל היעד?): 3. ציינו את נושא הכרזה: 4. קבעו את התוכן (המידע) שיופיע בכרזה. שלבו את המילים החדשות שלמדנו. 5. קבעו את שם/כותרת הכרזה. 6. תכננו איזה מידע שאינו מילולי/גרפי (כגון: תמונה, איור, תרשים) יופיע בכרזה.  * מומלץ להיכנס לאתר[**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי, עמוד 53 לפעילות סביבה   נקיה ובריאה. בפעילות זו התלמידים כותבים מה בסביבה תורם לבריאות ומה בסביבה פוגע בבריאות. |
| סיכוםורפלקציה | מה אני חושב על הסביבה שלי (חצר הבית, חצר בית הספר, גן השעשועים)?  מה אני רוצה/יכול לעשות לשיפור איכות הסביבה שלי<  מה אשנה בהתנהגות שלי אחרי השיעור הזה?  מה אהבתי בשיעור? |